HØRINGSUTTALELSE for å sikre en forskrift til Bokavtalen
 
Jeg driver Strand Bokhandel på Jørpeland, en liten by utenfor Stavanger. Jeg har drevet 1 31 år - har nå 2 medarbeidere. Bokhandelen er en tradisjonell bok- og papir forretning. Jeg har alltid satset mest på bøker, og vi har dessuten  hatt skoleleveransene i vår egen  og i nabokommunene i de fleste av disse årene.
 
Vi som driver små bokhandler ute i distriktene er viktige kulturformidlere i nærområdet. Ikke bare kan kundene komme inn til oss å se på bøker - sette seg ned i en lesekrok å bla/ lese/ orientere seg i all den flotte litteraturen som er på markedet. 
Vi arrangerer også bokkvelder for lag og organisasjoner, inviterer kundegrupper til bokhandelen og formidler årets litteratur / arrangerer  lesesirkler for våre kunder m.m. 
 
Vi føler rett og slett en forpliktelse for den bransjen vi driver i og fordi det er gøy å jobbe med bøker. Vi fører også nynorsk  litteratur- og der får vi stadig tilbakemeldinger fra  privatkunder og lærere at vi har best utvalg på nynorskbøker. Disse tar ikke kjedebutikkene, for eksempel i Stavanger inn.
 
I Norge har vi gjennom mange år utviklet en flott bokbransje i godt samspill mellom de ulike parter og myndighetene.  Dette har vi fått til fordi vi har hatt reguleringer som vi har forholdt oss til. De som taper dersom dette blir revet ned  er leserne og forfatterne. Vi vil bli et kulturfattig land!
 
Mitt engasjement for distriktsbokhandelen har gjennom alle år vært veldig stort, og ved de tre siste bransjeforhandlingene samlet jeg inn ordførerundskrifter fra hele landet som jeg har vært hos 3 ulike ministre med. Også denne gang har jeg sondert en del rundt i landet - og  mange småkommuner  ønsker å beholde sin bokhandel.   Det er både trist og tragisk hvis denne regjeringen ikke ser verdien av det boknett og den fagkunnskap som vi har opparbeidet oss gjennom årene i dette landet. 
 
Jeg har vært på studietur i Frankrike og hatt møter med franske bokhandlere, forleggere og politikere angående de franske rammebetingelser  - og der er alt så enkelt. Uansett hvilken regjering som til enhver tid sitter har de en  holdning til kultur: Det skal være franske bøker til det franske folk overalt  til samme pris!

Her hos oss er rammebetingelsene gjenstand for stadig diskusjon alt etter hvilken regjering vi har og det er ikke kundene våre tjent med. Dersom Konkurransetilsynets forslag vinner frem politisk tror jeg det blir nedleggelse av mange bokhandler rundt om i landet. Det vil fortsatt bli solgt bøker - ja- men ikke i en fagbutikk hvor de ansatte har kompetanse. Det er heller ikke gitt at bøkene blir billigere. En del smal litteratur vil forsvinne. Og hva vil skje med nynorskens stilling ? Hvem vil ta ansvaret for de konsekvenser det vil få for nynorskens stilling i vårt langstrakte land ?
 
Bokavtalen, slik DnF og DnB har forhandlet den frem og de to foreningers generalforsamlinger har godkjent - er svært viktig for at de ulike typer bøker skal bli utgitt og solgt i Norge. 
 
Helheten i avtalen er viktig - når vi mister eneretten og fastprisen på skolebøker vil/kan dette medføre at bokutvalget i de mindre distriktsbokhandlene blir dårligere. 
 
Det er i dag frie forhandlinger mellom bokhandel og forlag. Forlagene gir ikke oss små bokhandler noen som helst form for spesiallbehandling, så våre innkjøpsvillkår blir bare dårligere. 
 
Billigbokas fastpristid er viktig. Skal denne også inn i den kortere foreslåtte fastpristiden, vil dette svekke kundene i distriktene mye. Billigboka er en flott måte å få inn allerede eksisterende kunder - men også nye, unge kunder til å kjøpe en bok, og få prøve seg på mange spennende klassikere. Ikke alle kjøper en 
bok til 300 kr, når man ikke kjenner forfatteren - og billigbok er en flott inngang til litteraturens verden for mange! 
 
Gi rom for Bokavtalen!
 
Forskriften som skal komme må gi rom for Bokavtalen. Her vil jeg også minne om rammene for avtalen - brevet foreningene fikk i september fra Kulturministeren og Moderniseringsministeren ! Og som vi har lojalt fulgt opp. 
 
Skulle ikke Den Norske Bokhandlerforening sine medlemmer godkjenne endringer i Bokavtalen  - som  vi mener de to departement vil presse på oss, kan vi veldig godt komme til å stemme nei til det hele. 
 
Vi i norsk bokhandel - og ikke minst vi rundt om på små og mellomstore steder - vil - som alltid - stå på og sloss for boksalget til våre kunder - og vi ønsker å gi våre kunder samme mulighet til å kjøpe et bredest mulig utvalg av litteratur i våre bokhandlere som i de største byene. Bare slik blir det lik og rik tilgang på all litteratur i vårt langstrakte land. Det kan vi bare være med å videreføre når avtaleverket er som vi mener det bør være.
 
Jeg håper bokavtalen, slik Den norske Bokhandlerforening og Den norske Forleggerforenings forhandlingsutvalg har sittet i lang tid å fremforhandlet, vil bli godkjent av de to departement. Denne avtalen som vi i begge foreninger har  godkjent inneholder rettigheter og plikter som vi alle kan leve med og som vil være til det beste for det lesende publikum i Norge på sikt.
 
Med hilsen 
STRAND BOKHANDEL AS
Rigmor Hüffmann
Bokhandler
4100 Jørpeland
Mars 2005